星玄|虎仔陳家樂為電影業打氣 揚言會努力演好每一個角色
2024年04月17日 00:00
東網電視
更多新聞短片
今日係4月17日農曆三月初九,肖虎嘅朋友遇到熱心嘅貴人,事業發展稱心如意。肖虎嘅陳家樂唔單止電影一部接一部,而《第42屆香港電影金像獎》剛剛圓滿落幕,家樂穿上帥氣西裝,夥拍朱栢康齊齊行紅地氈兼做頒獎嘉賓,家樂喺社交網上留言表示:「感謝金像獎給予我機會做頒獎嘉賓,讓我有機會站上這舞台,繼續努力,演好每一個角色,香港電影加油!」
此外,家樂喺今年元宵佳節對外宣布,榮升做準爸爸,早前出席首映嗰陣,就話老婆預產期係7月,每次陪連詩雅去做產檢都會激動到喊,事業家庭兩得意嘅佢早就同英皇續約,仲得到楊受成博士預支8位數畀佢,令家樂可以同屋企人合資半億,買入何文田1,500呎豪宅,首嘗做業主滋味,楊博士仲唔係家樂熱心嘅貴人。
至於今日幸運星係處女座,投資有進帳,但唔能夠強求,要見好就收。「長腳蟹」呂慧儀就係處女座,佢喺《愛‧回家之開心速遞》飾演「熊若水」一角而大受歡迎,去年仲大展拳腳做老闆,投資6位數創辦藝術教育中心,「長腳蟹」你投資有進帳都好,記得要識得見好就收呀。